Mai sunt doar câteva zile până la Festivalul Rhabon Fest. Activitatea cu încărcătură istorică va avea loc în perioada 10-12 mai. Zeci de oameni vor face arc peste timp pentru a transforma parcul din zona Narcise într-un „câmp de luptă” reconstituit. La final, publicul se va delecta cu un concert.
„Vă invităm, în acest weekend, să inaugurăm, așa cum se cuvine, Parcul de la Narcise. Prima ediție a festivalului de reconstituire istorică are loc în noul parc de 12 hectare al municipiului Târgu Jiu, cu participarea a sute de reenactori. Sâmbătă seara, la lăsarea întunericului, vă oferim un spectacol de lumini deosebit, cu sute de drone, dar și un concert aparte: Lupii lui Calancea. Vă așteptăm cu drag!”, a transmis primarul Municipiului Târgu Jiu, Marcel Romanescu.